ประกาศกรมการค้าต่างประเทศเรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๖๑ ตามที่ได้มีประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๙ ลงวันที่ ๒๓ กุมภาพันธ์ พ.ศ. ๒๕๕๙ให้ขยายระยะเวลาการบังคับใช้มาตรการปกป้องสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนความหนา๐.๙ ถึง ๕๐.๐ มิลลิเมตร และความกว้าง ๑๐๐.๐ ถึง ๓,๐๔๘.๐มิลลิเมตร ต่อไปอีก ๓ ปี ตั้งแต่วันที่ ๒๗ กุมภาพันธ์ พ.ศ. ๒๕๕๙ ถึงวันที่ ๒๖กุมภาพันธ์ พ.ศ. ๒๕๖๒ นั้นบริษัท สหวิริยาสตีลอินดัสตรี จำกัด (มหาชน) บริษัท จี สตีล จำกัด(มหาชน) บริษัท จี เจ สตีล จำกัด (มหาชน) และบริษัท สหวิริยาเพลทมิล จำกัด (มหาชน)ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่มีสิทธิตามมาตรา ๑๓ และมาตรา ๓๖แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐ได้ยื่นคำร้องขอต่อกรมการค้าต่างประเทศเพื่อให้คณะกรรมการพิจารณาขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นต่อไปอีกเป็นระยะเวลา ๓ ปี เนื่องจากยังไม่สามารถปรับตัวเพื่อให้แข่งขันกับสินค้าจากต่างประเทศได้ซึ่งคณะกรรมการพิจารณามาตรการปกป้อง ได้มีคำวินิจฉัยเมื่อวันที่ ๑๘ มิถุนายน พ.ศ.๒๕๖๑ว่าคำขอมีหลักฐานแสดงว่าอุตสาหกรรมภายในอยู่ระหว่างการปรับตัวเพื่อเพิ่มความสามารถในการแข่งขันกับสินค้านำเข้าจากต่างประเทศจึงเห็นควรให้เปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นตามคำขอดังกล่าวอาศัยอำนาจตามความในมาตรา ๑๘ และมาตรา ๓๖แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อธิบดีกรมการค้าต่างประเทศออกประกาศเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นไว้ ดังต่อไปนี้ข้อ ๑ ประกาศนี้เรียกว่าประกาศกรมการค้าต่างประเทศ เรื่อง เปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ สินค้านำเข้าที่ถูกไต่สวนสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่มีความหนา ๐.๙ ถึง ๕๐.๐ มิลลิเมตร และความกว้าง๑๐๐.๐ ถึง ๓,๐๔๘.๐ มิลลิเมตร ภายใต้พิกัดอัตราศุลกากรประเภทที่๗๒๒๕.๓๐.๙๐.๐๑๐, ๗๒๒๕.๓๐.๙๐.๐๒๑, ๗๒๒๕.๓๐.๙๐.๐๒๒, ๗๒๒๕.๓๐.๙๐.๐๒๓,๗๒๒๕.๓๐.๙๐.๐๒๔, ๗๒๒๕.๓๐.๙๐.๐๓๒, ๗๒๒๕.๓๐.๙๐.๐๔๒, ๗๒๒๕.๓๐.๙๐.๐๙๐,๗๒๒๕.๔๐.๙๐.๐๑๐, ๗๒๒๕.๔๐.๙๐.๐๒๔, ๗๒๒๕.๔๐.๙๐.๐๓๔, ๗๒๒๕.๔๐.๙๐.๐๙๐,๗๒๒๖.๙๑.๑๐.๐๑๐, ๗๒๒๖.๙๑.๑๐.๐๒๑, ๗๒๒๖.๙๑.๑๐.๐๒๒, ๗๒๒๖.๙๑.๑๐.๐๒๓,๗๒๒๖.๙๑.๑๐.๐๒๔, ๗๒๒๖.๙๑.๑๐.๐๓๒, ๗๒๒๖.๙๑.๑๐.๐๔๒, ๗๒๒๖.๙๑.๑๐.๐๙๐,๗๒๒๖.๙๑.๙๐.๐๑๐, ๗๒๒๖.๙๑.๙๐.๐๒๑, ๗๒๒๖.๙๑.๙๐.๐๒๒, ๗๒๒๖.๙๑.๙๐.๐๒๓,๗๒๒๖.๙๑.๙๐.๐๒๔, ๗๒๒๖.๙๑.๙๐.๐๓๒, ๗๒๒๖.๙๑.๙๐.๐๔๒, ๗๒๒๖.๙๑.๙๐.๐๙๐ยกเว้นสินค้าเหล็กแผ่นรีดร้อนเจืออื่น ๆที่นำเข้ามาเพื่อรีดเย็นต่อ สินค้าเหล็กแผ่นรีดร้อนเจืออื่น ๆที่นำเข้ามาเพื่อใช้ในอุตสาหกรรมยานยนต์ สินค้าเหล็กแผ่นรีดร้อนเจืออื่น ๆเพื่อชุบแข็งต่อ และสินค้าเหล็กแผ่นรีดร้อนเจืออื่น ๆ ที่เป็นเหล็กเกรดพิเศษข้อ ๔ วันเริ่มทบทวนการทบทวนเริ่มตั้งแต่วันที่ประกาศนี้มีผลใช้บังคับข้อ ๕ ข้อมูลเบื้องต้นเกี่ยวกับการนำเข้าสินค้าที่เพิ่มขึ้นและความเสียหายบริษัท สหวิริยาสตีลอินดัสตรี จำกัด (มหาชน)บริษัท จี สตีล จำกัด (มหาชน) บริษัท จี เจ สตีล จำกัด (มหาชน) และบริษัทสหวิริยาเพลทมิล จำกัด (มหาชน)ผู้ยื่นคำขอและเป็นผู้ผลิตสินค้าชนิดเดียวกันที่มีผลผลิตในสัดส่วนร้อยละ ๙๓.๐๐ของปริมาณการผลิตภายในประเทศขณะยื่นคำขอซึ่งในคำขอแสดงให้เห็นว่ามีความจำเป็นต้องขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ที่เพิ่มขึ้นต่อไปอีก เพื่อป้องกันมิให้เกิดความเสียหายโดยมีหลักฐานข้อเท็จจริงปรากฏดังนี้๕.๑ การนำเข้าภายหลังการขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วน การนำเข้าสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนในปีพ.ศ. ๒๕๕๙ มีแนวโน้มเพิ่มขึ้นเมื่อเปรียบเทียบกับปี พ.ศ. ๒๕๕๘ และปี พ.ศ. ๒๕๕๗สำหรับปี พ.ศ. ๒๕๖๐ การนำเข้าลดลงเมื่อเทียบกับปี พ.ศ. ๒๕๕๙๕.๒ เมื่อพิจารณาจากปัจจัยทั้งหมดที่เกี่ยวข้องอัตราและปริมาณของการนำเข้าสินค้าเหล็กแผ่นรีดร้อนเจืออื่น ๆส่วนแบ่งการตลาดของสินค้านำเข้า การเปลี่ยนแปลงของระดับการขายระดับผลผลิตระดับผลิตภาพ ระดับกำลังการผลิต ระดับกำไรและขาดทุนและระดับการจ้างงานรวมทั้งปริมาณสินค้าคงเหลือของอุตสาหกรรมภายในแล้วพบว่าอุตสาหกรรมภายในอยู่ระหว่างดำเนินการตามแผนปรับตัวเพื่อเพิ่มประสิทธิภาพในการผลิตซึ่งสามารถเพิ่มส่วนแบ่งตลาดและระดับการขายในประเทศให้สูงขึ้นแต่ยังคงต่ำกว่าเป้าหมายที่กำหนดไว้ข้อ ๖ การเสนอหลักฐาน เอกสารและแสดงความเห็นสนับสนุนหรือโต้แย้งคำขอให้ผู้นำเข้า ผู้ส่งออกและผู้มีส่วนได้เสียอื่น ๆที่ประสงค์จะแสดงความเห็นสนับสนุนหรือโต้แย้งคำขอของผู้ยื่นคำขอแสดงความเห็นดังกล่าวเป็นหนังสือพร้อมหลักฐานเอกสารที่เกี่ยวข้องต่อกรมการค้าต่างประเทศหรืออาจแจ้งความจำนงเป็นหนังสือเพื่อขอเข้าร่วมแสดงความเห็นด้วยวาจาภายใน ๑๕ วันนับแต่วันที่ประกาศนี้มีผลใช้บังคับข้อ ๗ การขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องให้ผู้ที่ประสงค์จะขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องยื่นคำขอเป็นหนังสือได้ที่กองปกป้องและตอบโต้ทางการค้า กรมการค้าต่างประเทศ เลขที่๕๖๓ ถนนนนทบุรี อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๕๐๘๒ หมายเลขโทรสาร ๐๒ ๕๔๗ ๔๗๔๑ประกาศ ณ วันที่ ๒๖ มิถุนายน พ.ศ. ๒๕๖๑อดุลย์ โชตินิสากรณ์อธิบดีกรมการค้าต่างประเทศพัชรภรณ์/จัดทำ๒๒ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๕๔ ง/หน้า ๓/๓ กรกฎาคม ๒๕๖๑